**Marea Britanie ia în considerare legalitatea atacurilor cibernetice defensive**

Procurorul General al Marii Britanii, **Suella Braverman**, a ținut recent un discurs referitor la poziția Marii Britanii în legătură cu aplicarea legilor internaționale în spațiul cibernetic.

Procurorul a anunțat că atacurile cibernetice trebuie tratate ca și cele fizice, incluzând legile internaționale aplicate în cadrul războaielor cinetice. În consecință, atacurile cibernetice defensive lansate de Marea Britanie vor fi legale, odată ce se ajunge la un acord internațional, în cazul în care un astfel de răspuns este considerat a fi cel mai eficient și proporțional în situația respectivă.

Această decizie a fost luată în urma atacului ilegal asupra Ucrainei de către Rusia – fizic și cibernetic – care a avut rezultate devastatoare: sute de sisteme ucrainene au fost infectate cu malware, afectând sectoare precum IT, energetic și financiar.

**Surse**

[Attorney General's Office](https://www.gov.uk/government/organisations/attorney-generals-office)

[The Rt Hon Suella Braverman QC MP](https://www.gov.uk/government/people/braverman)

[Attorney General to set out the UK’s position on cybersecurity and international law - GOV.UK (www.gov.uk)](https://www.gov.uk/government/news/attorney-general-to-set-out-the-uks-position-on-cybersecurity-and-international-law)

[Defensive cyber attacks may be justified, says attorney general (computerweekly.com)](https://www.computerweekly.com/news/252518406/Defensive-cyber-attacks-may-be-justified-says-attorney-general)